CELEX: 62014TA0758(01)
Language: el
Date: 2020-07-08 00:00:00
Title: Υπόθεση T-758/14 RENV: Απόφαση του Γενικού Δικαστηρίου της 8ης Ιουλίου 2020 — Infineon Technologies κατά Επιτροπής (Ανταγωνισμός – Συμπράξεις – Αγορά των μικροκυκλωμάτων για κάρτες – Απόφαση διαπιστώνουσα παράβαση του άρθρου 101 ΣΛΕΕ – Ανταλλαγή ευαίσθητων εμπορικών πληροφοριών – Πλήρης δικαιοδοσία – Υπολογισμός του ύψους του προστίμου – Συνεκτίμηση της συμμετοχής σε μέρος μόνο ενός δικτύου διμερών επαφών μεταξύ ανταγωνιστών)

12.10.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 339/10
            
         
      Απόφαση του Γενικού Δικαστηρίου της 8ης Ιουλίου 2020 — Infineon Technologies κατά Επιτροπής
      (Υπόθεση T-758/14 RENV) (1)
      
      (Ανταγωνισμός - Συμπράξεις - Αγορά των μικροκυκλωμάτων για κάρτες - Απόφαση διαπιστώνουσα παράβαση του άρθρου 101 ΣΛΕΕ - Ανταλλαγή ευαίσθητων εμπορικών πληροφοριών - Πλήρης δικαιοδοσία - Υπολογισμός του ύψους του προστίμου - Συνεκτίμηση της συμμετοχής σε μέρος μόνο ενός δικτύου διμερών επαφών μεταξύ ανταγωνιστών)
      (2020/C 339/11)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Infineon Technologies AG (Neubiberg, Γερμανία) (εκπρόσωποι: M. Dreher, T. Lübbig και M. Klusmann, δικηγόροι)
      
         Καθής: Ευρωπαϊκή Επιτροπή (εκπρόσωποι: A. Biolan, A. Dawes και J. Norris)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση της αποφάσεως C(2014) 6250 τελικό της 3ης Σεπτεμβρίου 2014, σχετικά με διαδικασία εφαρμογής του άρθρου 101 ΣΛΕΕ και του άρθρου 53 της Συμφωνίας ΕΟΧ (Υπόθεση ΑΤ.39574 — Μικροκυκλώματα για κάρτες), και, επικουρικώς, τη μείωση του προστίμου που επιβλήθηκε στην προσφεύγουσα.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Το ύψος του προστίμου που επιβάλλεται στην Infineon Technologies δυνάμει του άρθρου 2, πρώτο εδάφιο, στοιχείο α', της αποφάσεως C(2014) 6250 τελικό, της 3ης Σεπτεμβρίου 2014, σχετικά με διαδικασία εφαρμογής του άρθρου 101 ΣΛΕΕ και του άρθρου 53 της Συμφωνίας ΕΟΧ (Υπόθεση ΑΤ.39574 — Μικροκυκλώματα για κάρτες), καθορίζεται σε 76 871 600 ευρώ.
               
            
                  2)
               
               
                  Η Infineon Technologies και η Ευρωπαϊκή Επιτροπή φέρουν τα δικαστικά τους έξοδα, περιλαμβανομένων εκείνων της αρχικής διαδικασίας ενώπιον του Γενικού Δικαστηρίου στην υπόθεση T-758/14, εκείνων της διαδικασίας αναιρέσεως στην υπόθεση C-99/17 P και εκείνων της διαδικασίας αναπομπής.
               
            
         (1)  EE C 107 της 30.3.2015.